
Parlamentul  României

Camera  Deputaţilor
Comisia pentru Sănătate şi Familie
                    Nr. 28/ 72 / 10  martie 2004 

A V I Z 

asupra proiectului de Lege pentru aprobarea Ordonanţei Guvernului nr.95/2003 privind modificarea şi completarea Legii nr.217/2003 pentru prevenirea şi combaterea violenţei în familie

(PLX 102/2004)


Cu adresa nr.PLX 102 din 4 martie 2004, Biroul Permanent, conform art.89 din Regulamentul Camerei Deputaţilor , a sesizat Comisia pentru sănătate şi familie spre examinare şi avizare cu proiectul de Lege pentru aprobarea Ordonanţei Guvernului nr.95/2003 privind modificarea şi completarea Legii nr.217/2003 pentru prevenirea şi combaterea violenţei în familie  (PLX 102/2004).


În raport de obiectul şi conţinutul său, prezentul proiect de lege face parte din categoria legilor ordinare în conformitate cu prevederile articolului 76 alineatul (2) din Constituţia României, republicată.


În urma examinării, în şedinţa din data de 10.03.2004, Comisia pentru sănătate şi familie a  hotărât, în unanimitate , avizarea favorabilă a proiectului de lege cu următoarele amendamente :

1. Alineatul (2) al articolului 9 se modifică după cum urmează:

“(2) Agenţia decontează cheltuielile legate de consilierea juridică şi psihosocială şi de eliberare a certificatelor medico-legale pentru victimele violenţei în familie, în cadrul programelor specifice prevăzute la alin.(1) lit.c). Decontarea acestor cheltuieli se face în termen de 30 de zile de la predarea documentaţiei, în caz contrar se plătesc penalităţile prevăzute de legea fiscală.”

2. Alineatul (2) al articolului 11 se modifică după cum urmează:

“(2) Pe lângă preşedinte funcţionează un consiliu consultativ format din 7 membri, care are în componenţa sa câte un reprezentant al Ministerului Muncii, Solidarităţii Sociale şi Familiei, Ministerului Sănătăţii , Ministerului  Educaţiei , Cercetării şi Tineretului , Ministerului Administraţiei şi Internelor , Ministerului Justiţiei, Autorităţii Naţionale pentru Protecţia Copilului şi Adopţie şi Autorităţii Naţionale pentru  Persoanele cu Handicap, precum şi doi reprezentanţi ai organizaţiilor neguvernamentale care activează în domeniu.”

3. Alineatul(2) al articolului 111 se modifică după cum urmează:

“(2) Agenţia poate beneficia de donaţii, sponsorizări, precum şi de finanţare internaţională, în condiţiile legii.”

4. Alineatul (1) lit.a) a articolului 13 din lege se modifică după cum urmează:

“a) identifică şi ţin evidenţa familiilor în care au fost semnalate conflicte cu ameninţări cu violenţa sau conflicte violente.”

5. La articolul 23 se introduc două noi alineate (51) şi (61) având următorul cuprins:

“(51) Înfiinţarea, organizarea şi funcţionarea adăposturilor în parteneriat public-privat şi a adăposturilor private cu finanţare de la bugetul de stat sau bugetul local se aprobă prin hotărârea consiliilor judeţene sau, după caz, a consiliilor locale, respectiv a Consiliului General, sau cele ale sectoarelor Municipiului Bucureşti.

(61) Finanţarea adăposturilor în parteneriat public-privat se asigură de la bugetul de stat, bugetul local, din finanţări internaţionale, donaţii şi sposorizări, sau alte surse prevăzute de lege.”

